  Наталья Тетерина 17-тӥ оштолэзе Удмуртиысь тодосчиос, дышетӥсьёс, музейёсын но лыдӟетъюртъёсын ужасьёс, дышетскисьёс но удмурт историен тунсыкъяськисьёс Глазкаре «Мынам вордскем шаере: ДондыДорлэн воршудъёсыз» элькун конференцие люкаськозы. Со сярысь ивортодэтъя «Удмуртия» агентстволы вераз ёрос администрациысь лулчеберетъя но егитъёсын ужанъя ёзэтлэн кивалтӥсез Светлана Коротаева. Милям люкаммы потэ воршудъёсыз, кудъёсыз котырамы татын вал. Пумиськеммы потэ, тодэммы тросгес потэ Светлана Коротаева, Глаз ёрос администрациысь лулчеберетъя но егитъёсын ужанъя ёзэтлэн кивалтӥсезСо верамъя, туннэ нуналлы ужрадэ пыриськыны мылкыдзэс Глаз ёрослы матысь но кыдёкысь ёросъёс веразы ни. Ивортонъёс лэсьтӥсьёс пӧлын дано тодосчиос сяна, пиналъёс но вань. Татчы милям кылзэс сётӥзы ни лыктыны Пичи Пурга — тужгес кыдёкысьёсыз, кезъёс, дэбесъёс, балезиноос, яръёс — огъя, кин котырамы вань, соос туж шумпотыса итӥсько таӵе ужрадъёсы. <…> Нылпиос одно ик котькыӵе научно-практической конференцие пырисько. Ми соосыз яратӥськомы кылзыны Светлана Коротаева, Глаз ёрос администрациысь лулчеберетъя но егитъёсын ужанъя ёзэтлэн кивалтӥсезСветлана Коротаевалэн кылъёсызъя, та конференци «Воршуды ДондыДора» ӵектос улсын радъяське. Кылем арын проект азьмуртлэн фондысьтыз грант утӥз. «Глаз ёросын ми кӧня ке ар ӵоже, 3–4 ар, туж ик ужаськомы одӥг брендмы бордын — «ДондыДор — легендарная родина удмуртского народа» ми сое шуиськомы, яке «ДондыДор» ӵектос, вакчигес вераса. Ваньмыз, мар со борды итӥськыны быгатэ, валамон, ми сое азинтӥськом, лэсьтӥськом. Фотофорумъёс-а лэсьтӥськом, конференциос-а ортчытӥськомы, кыӵе ке конкурсъёс-а ялӥськомы — ваньмыз, валамон, лэсьтӥське «ДондыДор» бордын», — пусйиз Светлана Коротаева. Тодэ вайытом, «Глаз музъем — Дондылэн музъемез» ӵектослэн куд-огез ужрадъёсыз Удмуртилэн ужрад туризмъя дырпусаз пыризы. Тегъёс: Удмуртия Глазкар Мерлык шаертодон  